Uitslae van kortverhaalkompetisie bekend | Die Skryfbesigheid
Op 30 April 2014 het Die Skryfbesigheid se jaarlikse kortverhaalkompetisie gesluit. Vanjaar is vier-en-twintig verhale ontvang. Verskeie temas en onderwerpe is in die verhale hanteer.
Die beoordeelaars het slegs met titels en nommers gewerk. Hulle het dus nie geweet wie die skrywers is nie. Dit het vier beoordelaars drie maande geneem om die beoordeling af te handel. Hulle het ‘n beoordelingsblad gehad waarvolgens hulle punte moes toeken en kommentaar lewer.
So is die gemiddeld van elke verhaal bepaal en kon ons wiskundig uitwerk dat die volgende verhale (en skrywers) wenners van die kompetisie is. Die verskil in punte is so naby aanmekaar. Dit verskil letterlik met een of twee punte.
DIT WAS AAND EN DIT WAS MÔRE – Frik Solms
EK WIL HUIL AS DIT REËN -Frik Solms
Frik wen met hierdie eerste plekke AFSLAG ter waarde van R1 500 vir enige skryfkursus van Die Skryfbesigheid in 2014/2015, wat al die kursusmateriaal insluit. Bykomend word een nag gratis verblyf vir een persoon by Jubel’nJuig (Dwarskersbos) aangebied as daar vir vyf nagte bespreek word. (Hierdie prys sluit etes en verblyf uit.)
Bykomend ontvang hy ook pryse wat Kwarts Publishers borg. Die waarde van elke prys is R700 en sluit in:
Gratis evaluasie ter waarde van R200. (Kwarts Publishers sal slegs manuskripte publiseer wat aan hul riglyne voldoen en evaluasie geslaag het. Die wenners se manuskripte behoort sonder probleme evaluasie te slaag, maar indien nie sal verdere regstellings, redigeringskoste en her-evaluasie (R200) vir die skrywer se onkoste wees.)
EER JOU VADER EN JOU MOEDER, WANT HULLE WEET MOS BETER? – Frik Solms
Die prys wat gewen word, is AFSLAG ter waarde van R1 200 vir enige skryfkursus van Die Skryfbesigheid in 2014/2015, wat al die kursusmateriaal insluit. Bykomend word een nag gratis verblyf vir een persoon by Jubel’nJuig (Dwarskersbos) aangebied as daar vir ses nagte of meer bespreek word. (Hierdie prys sluit etes en verblyf uit.)
Vir hierdie plek wen Frik ook die pryse wat Kwarts Publishers skenk soos dit hier bo uitgespel word.
BLOED – Chantél Venter
Chantél wen ook AFSLAG en wel ter waarde van R1 000 vir enige skryfkursus van Die Skryfbesigheid in 2014/2015, wat al die kursusmateriaal insluit. (Hierdie prys sluit etes en verblyf uit.) Sy ontvang ook die prys van Kwarts Publishers soos hierbo uiteengesit is.
Geen vierde plek word toegeken nie.
Baie dankie aan die borge van ons kompetisie Mariette Maartens van Jubel’nJuig en Kwarts Publishers. Ondersteun ons borge gerus.
En natuurlik die beoordelaars! Dit is beslis nie ‘n grap nie. Julle toewyding en regverdige oordeel word baie waardeer.
Posted in: Kompetisies ♦ Kortverhale ♦ Ons skrywers prestreer ♦ Skrywers ♦ Uitgewers
Tagged: humoristiese kortverhale,kompetisies,kortverhaal,kortverhaal kompetisies,kortverhale,skryfkompetisie,terugvoer oor skryfwerk,wenners
← VYFTIEN VRAE WAT SKRYWERS VIR HULLE KARAKTERS MOET VRA
KORTVERHAAL-SKRYFKURSUS IN GAUTENG: 2014 →
Augustus 2, 2014 – 7:19 nm
Baie geluk aan vanjaar se wenners. Hoop daar kom nog baie vrug uit julle “penne”
Augustus 3, 2014 – 12:23 vm
My goeie aarde! Baie geluk Frik en jy ook Chantél, met julle prestasie! Hoop van harte julle kom volgende jaar weer paradys toe, soos Frik sal sê!
Augustus 3, 2014 – 7:44 vm
Ek wil baie geluk aan my broer, Frik Solms, sê. Ek is baie trots op hom.
Augustus 5, 2014 – 3:02 nm
Frik ons is so trots op jou!! Baie baie geluk.
Manie en Marthie Botha. Zastron
Augustus 7, 2014 – 7:59 vm
BAIE GELUK FRIK ! EK KAN NIE WAG OM DIE VERHALE TE LEES NIE